સરકાર પર ચૂંટણી પંચનું વલણ સકારાત્મક પ્રતિક્રિયાનું દબાણ હશે. પક્ષોમાં આંતરિક લોકતંત્રની ઉણપથી ચિંતિત પંચે સુપ્રીમ કોર્ટમાં કહ્યું છે કે, સંસદે કાયદામાં સુધારો કરવો જોઈએ અને પાર્ટીઓની અંદર પારદર્શિતા સુનિશ્ચિત કરવા માટે દિશાનિર્દેશ બનાવવા જોઈએ. એડવોકેટ અમિત શર્મા તરફથી ફાઇલ કરવામાં આવેલી એફિડેવિટમાં કહેવામાં આવ્યું છે કે, ‘પંચે કાયદામાં સુધારાનો પ્રસ્તાવ મૂક્યો છે, જેથી કોઈ પણ વ્યક્તિ જે પાંચ વર્ષ કે તેનાથી વધુ સજાની જોગવાઈ ધરાવતા ગુનાની આરોપી હોય તો તેને ચૂંટણી લડવા માટે અયોગ્ય જાહેર કરવામાં આવે, ભલે તે કેસ પેન્ડિંગ હોય.